На основу члана 3. став 8. Закона о Царинској тарифи („Службени гласник РС”, бр. 62/05, 61/07, 5/09, 95/18 - др. закон и 91/19) и члана 17. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон),

Влада доноси

УРЕДБУ

О УСКЛАЂИВАЊУ НОМЕНКЛАТУРЕ ЦАРИНСКЕ ТАРИФЕ

ЗА 2024. ГОДИНУ

Члан 1.

Овом уредбом усклађује се номенклатура Царинске тарифе са Комбинованом номенклатуром Европске уније за 2024. годину, која ће се примењивати на сврставање производа у Царинској тарифи.

Ова уредба обухвата и стопе, односно износe царине утврђене Царинском тарифом која чини саставни део Закона о Царинској тарифи, као и стопе царине које се примењују у складу са закљученим споразумима о слободној трговини, примењене на усклађену номенклатуру.

Члан 2.

Усклађена номенклатура Царинске тарифе за 2024. годину из члана 1. ове уредбе наведена је у Прилогу који је одштампан уз ову уредбу и чини њен саставни део.

Члан 3.

Ова уредба ступа на снагу осмог дана од дана објављивања у „Службеном гласнику Републике Србије”, a примењује се од 1. јануара 2024. године.

05 Број: 110-11145/2023

У Београду, 20. новембра 2023. године

В Л А Д А

ПРЕДСЕДНИК

Ана Брнабић, с.р.